Skokkende beeldmateriaal van stiefpa wat kind verdrinkSkermskoot uit die video WAARSKUWING: Die beeldmateriaal is skokkend van aard en sensitiewe kykers en kinders word ontmoedig om daarna te kyk. ŉ Man is in hegtenis geneem nadat kringtelevisiebeeldmateriaal aan die lig gekom het wat wys hoe ŉ driejarige herhaaldelik in ŉ swembad gegooi word totdat sy ophou asemhaal. Volgens ŉ plaaslike nuuskanaal in Mexiko, Proceso, het die polisie gesê dit is die kind se stiefpa wat haar herhaaldelik in die swembad by ŉ hotel gooi. In die ontstellende beeldmateriaal kan mens sien hoe die kleuter probeer bo bly. Sy is op 12 Augustus in Morelia oorlede. ŉ Outopsie het getoon sy is aan sekondêre verdrinking oorlede. Volgens die polisie het die man, sy minnares en haar dogter by die gewilde hotel tuisgegaan. Die meisie se ma het gaan slaap en die stiefpa het die kind na die gemeenskaplike swembad geneem waar hy haar in die swembad gooi, uithaal en weer teruggooi. Haar pogings om bo te bly is elke keer swakker. Sy het later ophou asemhaal en sy is na ŉ hospitaal geneem waar sy dood verklaar is. Die man staan tereg op aanklag van moord. WAARSKUWING: Die beeldmateriaal is skokkend van aard en sensitiewe kykers en kinders word ontmoedig om daarna te kyk.